Case ID: 1240587
Sentence 17: Digər Cavabdeh2 məhkəmədə verdiyi izahatında adı İbrahim olsa da onu el arasında Vüqar deyə çağırdıqları və bu adla tanıdıqlarını, özünün çobanlıq etdiyini, 2020-ci ilin may ayının 2-də Novruzəlinin öz maşını ilə biri dişi, biri erkək olmaqla iki baş inəyi otarmaq üçün Şahbuz rayonu, Nursu kəndinə gətirdiyini, həmin inəkləri qəbul etdikləri vaxt onların sol qulaqlarında birka olduğunu, bu səbəbdən də onları işarələmədiyini, may ayının 25-də sürünü otarmaq üçün dağa apardıqlarını, təqribən 2020-ci ilin iyun ayının 20-də sürüdə olan inəklərin birini ilan vurduğunu, həmin inəyin sol qulağının kəsik olduğunu, sürüdə həmin əlamətdə olan inəklərin Şahbuz rayonu, Qarababa kənd sakini Səccadda və Şahbuz rayonu, Mahmudoba kənd sakini Əliyə məxsus olduğunu, buna görə də ilk olaraq onlara xəbər verdiklərini, Əlinin dağa gəlib inəyə baxdıqdan sonra inəyin ona məxsus olmadığını, bundan sonra geriyə bir Səccad qaldığından həmin inəyi maşına qoyub onu Qarababa kəndinə göndərdiklərini, sonuncu isə inək ona çatandan sonra Sənana zəng edərək həmin inəyin ona məxsus olmadığını bildirdiyini, inəyin öldüyünü, onu maşına qoyub geri qaytardıqlarını, inəyi baş həkim Nəzəralı, baytarlar Tahir və Vəli tərəfindən yarıldığını, onların deməsinə görə inəyin ilan vurması səbəbindən öldüyünü, bundan sonra isə özlərində olanda dəftərə baxıb erkək inək sahibləri üzrə ölən inəyin sahibini tapmağa çalışdıqlarını, sürüdə qulağı işarəli inəklərin Əli, Səccad və Novruzəliyə aid olduğunu, fərq Novruzəlinin inəklərinin sol qulağında birka olduğunu, Əli və Səccadın inəklərinin isə qulağının kəsik olduğunu, Səccadın üç inəyinin sol qulağını onların sürüyə buraxılması zamanı özü tərəfindən sol qulaqlarını kəsməklə işarələdiyini, ölən inəyin Əli və Səccada aid olmadığını bildikdən sonra Sənanın iddiaçıya zəng etdiyi, lakin sonuncunun telefonuna zəng çatmadığını, özlərinin ehtimalına görə həmin inəyin Novruzəli məxsus olduğunu və onun qulağında olan birkanın nəyəsə ilişib qulağını cırıb düşdüyünü, belə halların çox baş verdiyini, ondan 2-3 gün sonra Sənanın inəyin video görüntüsünü aparıb iddiaçının arvadına və oğluna göstərdiyini, lakin onların da həmin inəyin onlara məxsus olmadığını bildirdiklərini, bundan sonra Novruzəlinin dağa gələrək sürüdəolan inəklərə baxdığını, lakin özünə məxsus olan inəyi orada tapmadığını, “İşgəcsu” adlanan yerə gedib Səccada olan inəyə baxdıqdan sonra onun özünə aid olmasını bildirdiyini, bununla bağlı aralarında yaranmış mübahisədən sonra aralarında olan razılaşmaya əsasən axşamçağı sürünün kəndə buraxdıqlarını və həmin vaxt inəyin Səccadın evinə getdiyini bildirərək yekunda iddianın rədd edilməsini məhkəmədən xahiş etmişdi.